[{"text_idx": "#000003", "text": "Haiglana\u0308itleja: esimesel aastal valasin kodus palju pisaraid"}, {"text_idx": "#000004", "text": "Varasemalt lasteaia- ja muusikao\u0303petajana to\u0308o\u0308tanud kahe lapse ema Merli Hirbaum on viimased viis aastat ka\u0308inud hoopis Pipi Pikksukka, koeratu\u0308druk Lotte ja printsess Elsana Tallinna Lastehaiglas pisikeste patsientide meelt lahutamas. \"Pealtna\u0308gija\" uuris, kuidas Hirbaumist on to\u0308o\u0308 ko\u0303rvalt saanud omamoodi mudilaste hingehoidja."}, {"text_idx": "#000005", "text": "\"Ta on nagu sa\u0308rav ta\u0308ht pa\u0308evas, kes tuleb ja lo\u0308o\u0308b lapsed pahviks,\" kommenteeris Tallinna Lastehaigla pediaatriaosakonna kasvataja Tiina Marder Hirbaumi. \"Ta on niisugune u\u0308llataja ja viib kohe kurva meeleolu palatist a\u0308ra.\""}, {"text_idx": "#000006", "text": "La\u0308a\u0308ne-Virumaal u\u0308les kasvanud Merli Hirbaumist vo\u0303inuks saada ka na\u0308itleja. Rakveres teatri- ja ajakirjandusklassis o\u0303ppinud neiu tegi kaasa kooliteatri trupis ja plaanis astuda lavakasse, aga keskkooli lo\u0303puklassis sai kutse juhtida u\u0308ht laste su\u0308nnipa\u0308eva. Vahepeal alushariduse magistrikraadi omandanud kahe lapse ema to\u0308o\u0308tas ka lasteaia- ja muusikao\u0303petajana, aga ku\u0308mnekonna aasta eest po\u0308o\u0308rdus tagasi vana hobi juurde."}, {"text_idx": "#000009", "text": "Elu jooksul va\u0308hemalt paarisadat su\u0308nnipa\u0308eva juhtinud ja selle ko\u0303rvalt nii mo\u0303nelegi multifilmile oma ha\u0308a\u0308le andnud Hirbaumi repertuaaris on rohkem rolle kui enamikel draamateatri tippna\u0308itlejatel. Ko\u0303ige su\u0308damela\u0308hedasem koosto\u0308o\u0308 on Hirbaumile heategevusfondiga Minu Unistuste Pa\u0308ev, mille raames ku\u0308lastab ta igal teisipa\u0308eval Tallinna Lastehaiglat."}, {"text_idx": "#000011", "text": "\"Ta ei ha\u0308bene ka sellises akadeemilises o\u0303hkkonnas tulla oma kostu\u0308u\u0308midega,\" lausus Marder. \"Aga ta teab, et ta teeb va\u0308ga ta\u0308nuva\u0308a\u0308rset asja.\""}, {"text_idx": "#000012", "text": "Onkoloogia osakonnas, kuhu Hirbaumi \"Pealtna\u0308gijas\" oodati, on enamik patsiente pikal keemiaravil."}, {"text_idx": "#000013", "text": "\"Kui sa kujutad ette onkoloogia osakonnas last, kes on va\u0308ga pikalt, vo\u0303ib-olla na\u0308dalaid, siin oma palatis, siis see va\u0308ike vaheldus, see va\u0308ike ro\u0303o\u0303muhetk, mida Merli toob, on nii oluline,\" kinnitas heategevusfondi Minu Unistuste Pa\u0308ev tegevjuht Kristiina Gabor-Ma\u0308gi."}, {"text_idx": "#000015", "text": "Poolnaljatamisi u\u0308tles Hirbaum, et vo\u0303iks oma to\u0308o\u0308kogemuse pinnalt kirjutada raamatu, kuidas lapsed ja noored on ajas muutunud. Kas on asi nutiseadmete pealetungis, a\u0308sjases pandeemias vo\u0303i muus, kuid laste suhtlemisoskus, keskendumisvo\u0303ime ja ma\u0308ngulust on tema so\u0303nul selgelt taandunud."}, {"text_idx": "#000017", "text": "\"Ma ei saagi ta\u0308napa\u0308eval teha na\u0308iteks mo\u0303nda meisterdamist, mida ma sain teha algusaastatel, sest et nad ei oska neid vahendeid kasutada,\" u\u0308tles haiglana\u0308itleja, et ko\u0303ik lapsed ei oska isegi pliiatseid ja liimi kasutada."}, {"text_idx": "#000018", "text": "Gabor-Ma\u0308gi lausus, et on ajaviite ja meelelahutuse ko\u0303rval on Hirbaum omamoodi sillaehitaja arstide ja pisikeste patsientide vahel, sest to\u0308o\u0308tempo to\u0303ttu ei jo\u0303ua arst alati tingimata iga lapse ka\u0308tt hoida ja pead silitada."}, {"text_idx": "#000019", "text": "\"Need lapsed peavad ju tegelikult va\u0308ga valulikke protseduure la\u0308bi tegema - see ei ole meeldiv nende jaoks. Aga kui nad vahetult enne vo\u0303i pa\u0308rast protseduuri teavad, et on tulemas selline tore tegelane, siis see on motivaator, et teha ebameeldiv asi kiiresti a\u0308ra,\" kirjeldas Gabor-Ma\u0308gi."}, {"text_idx": "#000020", "text": "\"Ma olen kindel, et va\u0308ga paljud inimesed ei suudaks sellist to\u0308o\u0308d teha,\" ja\u0308tkas heategevusfondi tegevjuht, viidates sellele, et laste haiglavoodis tilgutite all na\u0308gemine on valus vaatepilt, isegi, kui tegemist on vo\u0303o\u0303ra lapsega."}, {"text_idx": "#000021", "text": "Hirbaum to\u0303des, et algul oli temalgi raske haiglana\u0308itlejana to\u0308o\u0308tada. \"Esimesel aastal ka\u0308is see mul u\u0308le jo\u0303u. Mu abikaasa ku\u0308sis, kas ma ikka saan sellega hakkama,\" meenutas ta. \"Ma valasin kodus palju pisaraid.\""}, {"text_idx": "#000022", "text": "Nii ongi aja jooksul va\u0308lja kujunenud, et na\u0308itlejast ja laste naerutajast on saanud justkui ka hingehoidja ja psu\u0308hholoog. Mo\u0303ned lapsed on sattunud lastehaiglasse ka vaimse tervise probleemide to\u0303ttu."}, {"text_idx": "#000023", "text": "\"Mo\u0303nikord olen ma\u0308rganud, et ta tuleb va\u0308lja ja mo\u0303nel noorel mehel on silmad ma\u0308rjad ja siis Merli tuleb, u\u0308tleb, et tead, et ta ra\u0308a\u0308kis mulle oma mure a\u0308ra. / .../ Et tal on eksamid vaja teha ja et ta ei jo\u0303ua a\u0308ra o\u0303ppida. Ta ei oleks sellist asja vo\u0303ib-olla julgenudki kellelegi o\u0308elda, eks ole, aga Meriliga ta ra\u0308a\u0308kis ja siis saime meie ja\u0308llegi ra\u0308a\u0308kida selle info arstile, et kuulge, et noormees on to\u0303siselt ha\u0308das, et ja\u0308a\u0308b veel rohkem haigeks siin, kui me teda va\u0308lja ei lase.\""}, {"text_idx": "#000024", "text": "Tallinna Lastehaigla uus ko\u0303nnirobot aitab liikumisraskustega lastel ko\u0303ndida"}, {"text_idx": "#000028", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]